**Ministru kabineta rīkojuma projekta**

„Par Ministru kabineta 1999.gada 26.maija rīkojuma Nr.245 „Par Latvijas Republikas Aizsardzības ministrijas un Ungārijas Republikas Aizsardzības ministrijas līgumu par divpusējiem kontaktiem un sadarbību militārajā jomā” atzīšanu par spēku zaudējušu”

**sākotnējās ietekmes novērtējuma ziņojums**

**(anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts aizsardzības koncepcijas (pieņemta Saeimā 2012.gada 10.maijā) 49.punkts: Pieredzes apmaiņa ar NATO partnervalstīm aizsardzības reformu ieviešanā. Latvija aktīvi sadarbojas ar valstīm, kuru ārpolitikas un drošības politikas mērķi ir ciešākas sadarbības attīstīšana ar NATO un ES. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1999.gada 26.maijā Ministru kabinetā tika apstiprināts Ministru kabineta rīkojums Nr.245 „Par Latvijas Republikas Aizsardzības ministrijas un Ungārijas Republikas Aizsardzības ministrijas līgumu par divpusējiem kontaktiem un sadarbību militārajā jomā”, uz kura pamata 1999. gada 8.jūnijā Budapeštā tika parakstīts Latvijas Republikas Aizsardzības ministrijas un Ungārijas Republikas Aizsardzības ministrijas līgums par divpusējiem kontaktiem un sadarbību militārajā jomā (turpmāk - Līgums). Līgums tika noslēgts uz nenoteiktu laiku.  2014.gada 28.augustā Aizsardzības ministrija noslēdza starptautisku vienošanos „Latvijas Republikas Aizsardzības ministrijas un Ungārijas Republikas Aizsardzības ministrijas saprašanās memorands par sadarbību aizsardzības jomā” (turpmāk – Saprašanās memorands).  Neskatoties uz atšķirību nosaukumā, Saprašanās memorands un Līgums pēc būtības ir vienāda juridiskā spēka tiesību akti.  Abi tiesību akti nosaka faktiski identiskus savstarpējās darbības principus, pienākumus un tiesības. Proti, kā Līgums, tā arī Saprašanās memorands ietver pušu apņemšanos sadarboties militārās aizsardzības jomā, nosakot sadarbības sfēras, kā arī plānošanas, finansiālos un informācijas aizsardzības aspektus, kuru tiesiskā būtība identiska.  Saprašanās memorands paredz noteiktu mehānismu, kādā puses var izbeigt Līgumu. Šis nosacījums ir ietverts Saprašanās memoranda 7.4.punktā, kurš paredz, ka ar tā spēkā stāšanos Līgums zaudē spēku. Līdz ar to ir uzskatāms, ka Līgums ir izbeigts, ievērojot Līguma 7.panta 4.punkā paredzēto Līguma izbeigšanas kārtību.  Saprašanās memorands, tāpat kā Līgums, ir starptautiska starpresoru vienošanās, tomēr pēc 2013.gada 18.jūlija grozījumiem likumā „Par Latvijas Republikas starptautiskajiem līgumiem” tam nav nepieciešama apstiprināšana Ministru kabinetā  Ņemot vērā minēto, un to ka, turpmākā sadarbība aizsardzības jomā ir noteikta starpresoru līguma ietvaros, Ministru kabineta 1999.gada 26.maija rīkojums Nr.245 „Par Latvijas Republikas Aizsardzības ministrijas un Ungārijas Republikas Aizsardzības ministrijas līgumu par divpusējiem kontaktiem un sadarbību militārajā jomā” ir atzīstams par spēku zaudējušu. |
| 3. | Projekta izstrādē iesaistītās institūcijas | Ministru kabineta rīkojuma projektu „Par Ministru kabineta 1999.gada 26.maija rīkojuma Nr.245 „Par Latvijas Republikas Aizsardzības ministrijas un Ungārijas Republikas Aizsardzības ministrijas līgumu par divpusējiem kontaktiem un sadarbību militārajā jomā” atzīšanu par spēku zaudējušu” izstrādājusi Aizsardzības ministrija. |
| 4. | Cita informācija | Papildus saistības Latvijas Republikai šis projekts neuzliek. |

**Anotācijas II, III, IV, V un VI sadaļa – rīkojuma projekts šīs jomas neskar.**

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Aizsardzības ministrija. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

Aizsardzības ministrs R.Vējonis

Vīza: valsts sekretārs J.Sārts

25.03.2015.

516

I.Leimane

Inese.Leimane@mod.gov.lv

tālr. 67335217, fakss: 67212307